Kuni juulini kuulus Fort Aero emafirmas Universe Jet Alliance OÜ 70-protsendiline osalus MOB-CS advokaadibüroole, kus nõunikuna töötab Siim Roode, kirjutab Äripäev.

Juulis liikus advokaadibüroo nimel olnud osalus ettevõttele, mis kuulub Laam Kinnisvaras kliendinõustaja ametit pidavale Robert Roodele.

Universe Jet Alliance OÜ teine omanik Aaron Arkady Raihshtein on varem ajakirjaduses kinnitanud, et advokaadibüroo hoiab tema kõrval Venemaa kodanike Vadim Oprõško ja Ljalja Mihhailova osalusi.

Robert Roode kinnitas lehele, et ta ei ole kellegi variisik ning talle pakuti ärivõimalust ja ta otsustas seda proovida.

"Keegi ei ole pöördunud minu poole sellise ettepanekuga, et ma oleksin kellegi nägu, keha või tankist või kuidas te soovite seda ise nimetada," märkis ta.